
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere. 

Reţelele de apă existente nu acoperă toate zonele construite, situaţie întâlnită şi pe strada Mureş şi strada Jose Silva. Această deficienţă impune realizarea unor reţele de apă şi de canalizare pe acest traseu.

Menţionăm că în conformitate cu Protocolul de Colaborare nr.RE2003- 807/04.06.2003 încheiat de Primăria Municipiului Timişoara cu cetăţenii domiciliaţi pe strada Mureş şi strada Jose Silva, achiziţionarea tubulaturii necesare realizării reţelelor de apă şi canalizării se va face de către cetăţeni. 

Valoarea totală a investiţiei “Extindere reţea de apă şi canalizare –strada Mureş şi  Jose Silva,” este estimată la 2.237.962,79 mii lei (cu TVA), respectiv 59.361,96 Euro.


Avînd în vedere faptul că finanţarea obiectivului “Extindere reţea canal –strada Mureş şi  Jose Silva,” se face din bugetul local “Lucrări apă-canal cu contribuţia cetăţenilor”, propunem aprobarea studiului de fezabilitate şi realizarea investiţiei menţionată anterior.

